1461. február 17-én részt vett a második Saint Albans-i csatában. Március 28-án hajnalban lovasaival rajtaütött az Aire folyó északi partján táborozó yorki csapatokon. A váratlan támadással sok yorkit meggyilkoltak, és visszafoglalták a folyón átívelő híd északi végét. A támadásban meghalt a yorkiak egyik vezére, Lord Fitzwater. Napközben a IV. Eduárd angol király és fő szövetségese, Richard Neville, Warwick grófja megtámadta a hidat a déli oldalról. A véres küzdelemben rengeteg yorki esett el, a krónikaíró Jean de Wavrin szerint közel háromezer ember halt meg a küzdelemben.